cyanic-selkie/wikianc huggingface dataset:
Mazais ērglis
Izskats
Mazais ērglis ir vidēja auguma plēsīgais putns ar samērā smalki veidotu galvu un knābi. Tas ir mazāks par vidējo ērgli un stepes ērgli. Tēviņi ir nedaudz mazāki nekā mātītes. Mazā ērgļa ķermeņa garums ir 55—67 cm, spārnu plētums 146—168 cm, svars tēviņiem 1000—1400 g, mātītēm 1300—2200 g. Galva un spārni ir gaiši brūni, kas kontrastē ar pārējā ķermeņa tumši brūno apspalvojumu. Izplestu spārnu visrpusē var redzēt baltu, starveida laukumu, kā arī uz muguras ir redzama balta, V veida zīme. Salīdzinot ar līdzīgo vidējo ērgli, pēdējam vai nu iztrūkst balto zīmju uz spārniem un muguras, vai tās ir mazāk košas. Arī aste mazajam ērglim, salīdzinot ar līdzīgajām sugām, proporcionāli ir garāka. Pieaugušiem putniem ir dzeltenas acis. Jaunajiem putniem ir vājāk izteikts baltais laukums uz spārniem un muguras, to acis ir tumši brūnas. Salīdzinoši vidējā ērgļa jaunajiem putniem vienīgajiem uz spārniem ir balti raibumi, kas ar laiku kļūst balāki.
Lielveikala "Maxima" sagrūšana Rīgā
Līdzjūtības
Pēc negadījuma Eiropas Komisijas prezidents Žuze Manuels Barozu nosūtīja Latvijas Valsts prezidentam savus līdzjūtības apliecinājumus: "Eiropas Komisijas un savā vārdā es vēlētos izteikt visdziļāko līdzjūtību Jums un visiem cilvēkiem Latvijā. Domās esmu kopā ar visiem tiem, kurus skārusi šī traģēdija — ar cietušo un bojāgājušo ģimenēm, kā arī ar to cilvēku ģimenēm, kuri dzīvību zaudējuši, glābjot citus." Līdzjūtības nosūtīja arī Igaunijas, Lietuvas, Somijas, Zviedrijas, Uzbekistānas, Armēnijas, Krievijas, Ungārijas, Turcijas un daudzu citu valstu vadītāji un Romas pāvests Francisks, kā arī NATO līderis Anderss Fogs Rasmusens.
Apsūdzība
2015. gada 7. aprīlī Latvijas Valsts policija nosūtīja Latvijas prokuratūrai Zolitūdes traģēdijas lietas materiālus, lūdzot uzrādīt apsūdzību astoņām fiziskām personām. Kopējais kriminālprocesā pieteikto kaitējuma kompensāciju apmērs pārsniedz 5,5 miljonus eiro. Prokurors piecas apsūdzētās personas (būvinženieri Ivaru Sergetu, būvekspertīzes veicēju Andri Gulbi, būvuzraugu Mārtiņu Draudiņu, arhitektu Andri Kalinku un uzņēmuma «Re&Re» būvdarbu vadītāju Staņislavu Kumpiņu) sauca pie kriminālatbildības par būvniecības noteikumu pārkāpšanu, savukārt trīs personas par valsts amatpersonas pienākumu nepildīšanu.
2019. gada 26. jūnijā prokuratūra prasīja tiesai piemērot septiņu gadu un sešu mēnešu brīvības atņemšanu būvinženierim Ivaram Sergetam, veikala projekta būvekspertīzes veicējam Andrim Gulbim, būvuzraugam Mārtiņam Draudiņam, arhitektam Andrim Kalinkam un uzņēmuma "Re&Re" būvdarbu vadītājam Staņislavam Kumpiņam, piecu gadu cietumsodu bijušajiem Rīgas pilsētas būvvaldes darbiniekiem — Jānim Balodim, Juridiskās nodaļas Būvniecības uzraudzības nodaļas ekspertei Marikai Treijai un būvinspekcijas priekšnieka vietniecei Aijai Meļņikovai, kā arī uzņēmuma "Maxima Latvija" darba aizsardzības vecākai ekspertei Innai Šuvajevai.
Parlamentārās izmeklēšanas komisija
2014. gada 11. novembrī pēc 36 deputātu pieprasījuma Saeima pieņēma lēmumu "Par Parlamentārās izmeklēšanas komisijas par Latvijas valsts rīcību, izvērtējot 2013. gada 21. novembrī Zolitūdē notikušās traģēdijas cēloņus un turpmākajām darbībām, kas veiktas normatīvo aktu un valsts pārvaldes un pašvaldību darbības sakārtošanā, lai nepieļautu līdzīgu traģēdiju atkārtošanos, kā arī par darbībām minētās traģēdijas seku novēršanā" izveidošanu. Uz divpadsmit mēnešiem tika izveidota Zolitūdes traģēdijas parlamentārās izmeklēšanas komisija.
Tiesas process
2019. gada jūnijā prokurors apsūdzēja par būvniecības noteikumu pārkāpšanu un nonāvēšanu aiz neuzmanības piecus būvniecībā iesaistītos (būvinženieri Ivaru Sergetu, būvekspertu Andri Gulbi, būvuzraugu Mārtiņu Draudiņu, arhitektu Andri Kalinku un būvdarbu vadītāju Staņislavu Kumpiņu), lūdzot tiesai viņiem piemērot 7 gadu un 6 mēnešu ilgu cietumsodu un liegumu piecus gadus pildīt ar būvniecību saistītu amatu pienākumus. Trīs Rīgas būvvaldes darbiniekus (Jāni Balodi, Mariku Treiju un Aiju Meļņikovu) apsūdzēja par valsts amatpersonas pienākumu nepildīšanu, kā rezultātā iestājušās smagas sekas, prasot piemērot piecu gadu ilgu cietumsodu ar liegumu piecus gadus ieņemt darbu valsts pārvaldes vai pašvaldības iestādēs. SIA “Maxima Latvija” darbinieci Innu Šuvajevu apsūdzēja par darba aizsardzības noteikumu pārkāpšanu, kas izraisīja vairāku cilvēku nāvi un vēl daudzu savainošanu, prasot piemērot piecus gadus ilgu cietumsodu un liegumu ieņemt darba aizsardzības speciālista amatu. 2020. gada 18. februārī pasludināja pirmās instances tiesas spriedumu Zolitūdes traģēdijas lietā. Par vienīgo vainīgo atzina vienīgi būvinženieri Ivaru Sergetu, pārējie astoņi tika attaisnoti.
Pilsoniskā līdzdalība
Zolitūdes traģēdijas cietušie un bojāgājušo tuvinieki 2014. gada 17. aprīli nodibināja biedrību "Zolitūde 21.11", kuras galvenais mērķis ir pārstāvēt un aizstāvēt cietušo intereses visos līmeņos un jomās. Biedrības "Zolitūde 21.11" vadītāja ir Regīna Ločmele-Luņova. 2014. gada 24. septembrī biedrība "Zolitūde 21.11" publiski vērsās ar oficiālu vēstuli Nīderlandes karalistes vēstniecībā, lai vērstu uzmanību uz "Homburg Zolitūde" turpmākajiem plāniem, kā arī "Zolitūde 21.11" locekļi nosūtija atklātu vēstuli Ministru prezidentei Laimdotai Straujumai, lai oficiāli uzzinātu, vai Zolitūdes traģēdijas izmeklēšana ir valdības prioritāte.
Tīši
Apdzīvotā vieta atrodas pie autoceļa P21.
Raimonds Cinovskis
Zinātniskā darbība
1991. gadā nodibinājis un vadījis Latvijas Dendrologu biedrību.
Pēteris Slavens
Dzīvesgājums
Kad Krievijas pilsoņu kara sākumā 1918. gada 13. aprīlī Sarkanās armijas sastāvā pulkveža Jukuma Vācieša vadībā tika atjaunota Latviešu strēlnieku divīzija, pulkvedis P. Slavens bija tās apgādes daļas priekšnieks. 1918. gada jūlijā viņš tika iecelts par 1. Kazaņas kājnieku divīzijas komandieri. No 1918. gada 16. augusta līdz 20. oktobrim viņš bija KPFSR 5. armijas komandieris Austrumu frontē, piedalījās Kazaņas ieņemšanā. 1918. gada 9. novembrī P. Slavenu iecēla par Dienvidu frontes pavēlnieku un viņš līdz 1919. gada 24. janvārim vadīja Sarkanās armijas kaujas pret Donas armiju pie Caricinas. Pēc Sarkanās armijas iebrukuma Latvijā 1919. gada sākumā Pēteris Slavens bija Padomju Latvijas armijas revolucionārās padomes loceklis, Pētera Avena vietnieks. 1919. gada 10. martā viņu iecēla par Padomju Latvijas armijas virspavēlnieku. Pēc militārās neveiksmes Rīgas aizstāvēšanā 1919. gada 10. jūnijā Slavens tika atcelts no Padomju Latvijas bruņoto spēku virspavēlnieka amata. Pārcelts uz Serpuhovu, kur iecelts par Tulas nocietinātā rajona komandieri, taču drīz veselības problēmu dēļ atvaļināts.
Datubāzes normalizācija
Pirmā normālforma (NF1)
Definīcija 1: Tabula (entītija) ir pirmajā normālformā (1NF), ja visi tās atribūti ir parasti mainīgie (nevis masīvi). Ja rodas nepieciešamība pēc masīvveida atribūtiem, tad tāda atribūta vietā jāveido jauna tabula un esošajā tabulā jāliek attiecīga ārējā atslēga. Definīcija 2: Tabula ir 1. NF, ja katrs atribūts ir atomārs (nav salikts) un tabulas nesatur atkārtojošās grupas.
Otra normālforma (NF2)
Definīcija 1: Tabula ir otrajā normālformā, ja tā ir pirmajā normālformā un tās ikviens atribūts ir atkarīgs no šīs entītes unikālā identifikatora (primārās atslēgas). Definīcija 2: Tabula ir 2. NF, ja ir 1. NF un neviens atribūts nav atkarīgs tikai no primārās atslēgas daļas (pilnībā atkarīgs no primārās atslēgas).
Trešā normālforma (NF3)
Definīcija 1: Tabula ir trešajā normālformā, ja tā ir otrajā normālformā un neviens tās neidentificējošs atribūts nav atkarīgs no cita neidentificējoša atribūta. Definīcija 2: Tabula ir 3. NF, ja ir 2. NF un neviens neprimārais atribūts nav tranzitīvi atkarīgs no katras iespējamās atslēgas (neprimārie atribūti nav atkarīgi viens no otra).
Paukošana 1896. gada vasaras olimpiskajās spēlēs
Paukošana 1896. gada vasaras olimpiskajās spēlēs bija viens no deviņiem sporta veidiem olimpisko spēļu programmā. Paukošanas sacensības tika aizvadītas no 7. līdz 9. aprīlim un tās notika Zapionā. Sportisti varēja sacensties 3 disciplīnās: florete, florete meistariem un zobens. Bija plānots, ka tiks aizvadītas sacensības ar špagu, taču tās tika atceltas. Paukošanas sacensības tika aizvadītas līdz trim pieskārieniem. Paukošana bija vienīgais sporta veids šajās olimpiskajās spēlēs, kur varēja startēt arī profesionāļi. Šajās olimpiskajas spēlēs startēja 15 paukotāji no 4 valstīm.
Valstis
Iekavās uzrādīts sportistu skaits no valsts.
Sofija Krēla
Sofija Krēla (de; dzimusi Kemptenē) ir Vācijas distanču slēpotāja,  sudraba medaļas ieguvēja stafetē.
Siltumizolācija
Siltumizolācijas materiāls ir tāds celtniecības materiāls, kuru lieto, lai pasargātu ēku vai atsevišķu telpu no siltuma zudumiem. Celtniecībā, lietojot siltumizolācijas materiālus, rodas iespēja samazināt ēku konstrukciju biezumu, to svaru, materiālu daudzumu un izmaksas. Siltumizolācijas uzdevums ir pasargāt telpu no aukstuma ziemā un pārkaršanas vasarā. Mūsu klimatiskajos apstākļos pret aukstumu pasargātām telpām pārkaršana no saules iedarbības nedraud, bet pārkaršana var draudēt telpām, kuras paredzētas apdzīvošanai tikai vasarā (verandas, vasarnīcas u. tml.).
Kokvilna
Vispopulārākais ekoloģiskais siltumizolācijas veids ir kokvilna. To visvairāk iegūst Ķīnā. Tās labākā īpašība ir atjaunojamība, jo to var novākt ik sezonu, un zemais enerģijas patēriņš, kas nepieciešams tās ieguvei kā siltumizolācijas materiālam. Kokvilna ir kā alternatīva stikla vatei, kura var atstāt sliktu iespaidu uz cilvēkiem, kas to uzstāda. Ja stikla vate nonāk saskarsmē ar cilvēka ādu tā var izraisīt niezi un citas, nopietnākas problēmas. Taču, kokvilnu mūsdienās audzē, izmantojot lielu daudzumu pesticīdu, kas liek apšaubīt tās ekoloģiskumu. Tā ir arī skaņas izolējoša. Bet, cenas dēļ, priekšroku dod akmens vatei un stikla vatei. Tās siltumvadītspējas koeficients ir 0,029 W/mK.
Salmi
Salmus kā siltumizolācijas materiālu jau izmanto ļoti sen. Tas ir populārs siltumizolācijas materiāls, taču ļoti dārgs. Ļoti pozitīvi ir tas, ka salmi aug gandrīz visur, un nav jāpatērē lieli enerģijas resursi, lai to kaut kur nogādātu. Salmus izmanto arī kā balsta materiālu sienās. Galvenais ir neļaut pie salmu konstrukcijas tikt ūdenim, tāpēc ir jābūvē slīps un izvirzīts jumts. Parasti izmanto vai nu salmu plāksnes, vai ķīpas. Ķīpām jābūt kārtīgi sapresētām. Ja tās ir pietiekami labi sapresētas, salmi ir arī ugunsdroši, jo nav gaisa spraugu. Salmu jumti, kas izgatavoti no niedrēm, purva grīšļiem vai salmiem agrāk bija ļoti plaši izplatīti. Parasti tiek izmantoti garkūļu rudzu vai kviešu salmi, taču var izmantot arī auzu, linu, miežu salmus. Salmu jumtu lielākais trūkums ir tas, ka tie ir ugunsnedroši, un tieši šī iemesla dēļ visai lielās apdrošināšanas izmaksas. Ir pieejami salmiem paredzēti uguns izplatīšanās aizkavētāji, taču tie nav īpaši draudzīgi apkārtējai videi. Niedres un purva grīšļi neuzliesmo tik viegli kā salmi. Salmu jumti, kurus klājuši profesionāļi, ir diezgan izturīgi (kalpo apmēram 30 gadus) un nodrošina zināmu siltuma un skaņas izolāciju. Salmi ir sasieti kopā vai saturēti ar koka balstiem. Salmu siltumvadītspējas koeficients ir 0,07-0,085 W/(m*K).
IRNSS-1H
2019. gada 2. martā aptuveni 19:23 UTC raķešpakāpe ar pavadoni nogāja no orbītas un sadega Zemes atmosfērā.
Apzīmējumu kognitīvās dimensijas
Kartēšanas tuvums
Cik cieši apzīmējums atbilst problēmu pasaulei?
Dažādība / neskaidrība
Cik simbolu vai cik daudz vietas apzīmējums prasa, lai iegūtu noteiktu rezultātu vai izteiktu nozīmi?
Dizaina manevri
Dizaina manevrs ir dizaina izmaiņas, ko dizainers izstrādājis, lai mainītu tās pozīciju noteiktā dimensijā. Dimensijas tiek veidotas neatkarīgi no tā, lai dizainu varētu mainīt vienā dimensijā, saglabājot otru konstantu.
Linda Skride
Linda Skride (dzimusi ) ir latviešu altiste.
Svētā Pāvila bazilika ārpus mūriem
<mapframe text="Svētā Pāvila bazilika ārpus mūriem" width=290 height=300 zoom=17 > { "type": "ExternalData", "service": "geoshape", "ids": "Q231699" }
Dobrodzeņa
Dobrodzeņa, nosaukuma vāciskais variants — Gutentāga , ir pilsēta Polijas dienvidos, Opoles vojevodistē. Kopš 2009. gada pilsēta un tās gmina ir bilinguāla — oficiāls statuss ir arī vācu valodai.
18. gadsimtā Austrijas mantojuma kara rezultātā pilsēta iekļāvās Prūsijā. Līdz 1945. gadam tā ietilpa Vācijā, bet, pamatojoties uz Potsdamas konferences lēmumiem, tika piešķirta Polijai.
Kill 'Em All
Tiek uzskatīts par inovatīvu albumu trešmetāla mūzikas žanrā. Billboard 200 topā neierindojās līdz pat 1986. gadam, kad komerciālus panākumus guva grupas trešais albums Master of Puppets. Albuma izdošanas laikā to atzinīgi novērtēja kritiķi. Albums iekļauts vairākos labāko albumu sarakstos. 1999. gadā par pārdotiem vairāk nekā 3 miljoniem albumiem kopiju ASV RIAA to sertificēja ar trīskāršo platīnu.
Ukrainas teritoriālās aizsardzības spēki
Ukrainas teritoriālās aizsardzības spēki (uk) ir atsevišķa Ukrainas bruņoto spēku vienība, kas atbild par teritorijas aizsardzības organizēšanu, sagatavošanu un uzdevumu veikšanu.
Teritoriālās aizsardzības spēkos ir arī Ukrainas Starptautiskais teritoriālās aizsardzības leģions, ko veido ārvalstu brīvprātīgie.
Uzdevumi
2022. gada 19. februārī štāba priekšnieks, UBS teritoriālās aizsardzības spēku komandiera vietnieks Serhijs Sobko paziņoja, ka teritoriālās aizsardzības apakšvienības ienaidnieka iebrukuma gadījumā izmantos savas priekšrocības, kas ļaus sekmīgi pretoties ienaidniekam, konkrēti, ierīkos slēpņus. "Mēs izmantosim savas apvidus zināšanas, kas ir mūsu ļaudīm, kas dzīvo vienā vai otrā kopienā, vienā vai otrā ciemā un pilsētā, labāk, nekā mūsu pretinieks. Mēs pārvietosimies ātrāk, nekā pretinieks. Mēs zināsim par tiem visu, jo katrs vēros un redzēs to, ko dara pretinieks, un šī informācija plūdīs pie mums. Mēs izmantosim to bruņojumu un izdalīsim, attiecīgi, tos ieročus, kas būs efektīvi vienā vai otrā vietā", paziņoja Sobko intervijā "Radio Brīvībai".
Ķīnas Republika (1912—1949)
Ķīnas Republika apzīmē haotisku posmu Ķīnas vēsturē no 1911. gada 10. oktobra revolūcijas līdz Ķīnas Tautas Republikas proklamēšanai 1949. gada 1. oktobrī. Ķīnas Republika Taivānā sevi uzskata par šīs republikas turpinājumu. Pastāvēšanas laikā Ķīnas Republika par savām teritorijām uzskatīja arī Krievijas Impērijas (vēlāk PSRS) atkarībā nonākušo Mongoliju, japāņu iekaroto Taivānu un Mandžūriju, kā arī vairākas strīdīgās un autonomas teritorijas Centrālāzijā un Himalajos, no kuriem lielākās bija Tibeta un Siņdzjana.
Čana Kaiši hegemonija
1925. gada jūnijā, ar padomju militāro ekspertu atbalstu, Čans Kaiši piedāvāja izveidot 65 000 kareivju lielu armiju, kuras kodolu veidotu 10 000 partijas lojālistu. Šajā laikā nacionālistu armija bija sašķelts spēks, kas bieži neinformēja pavēlniecību par savām operācijām, taču līdz 1925. gada beigām viņiem izdevās savai kontrolei pakļaut Guandunas provinci. Balstoties uz lielākiem nodokļu ienākumiem, Čans Kaiši 15. decembrī piedāvāja palielināt armiju līdz 15-18 divīzijām. 1926. gada sākumā sākās armijas disciplīnas nostiprināšana, 19. martā armijā ieviesa politiskos komisārus, kas rūpējās ne tikai par politisko audzināšanu, bet arī disciplīnu un pienācīgu kareivju apgādi. 1926. gada jūlijā Čana Kaiši Nacionāli revolucionārā armija sāk Ziemeļu karagājienu, kura mērķis ir pakļaut centrālās un ziemeļu provinces.
Nacionālistu varas atjaunošana
Japānas kapitulācija nacionālistiem deva lielisku iespēju atgūt kontroli pār Ķīnas centrālajiem un ziemeļu rajoniem, kur dzīvoja iedzīvotāju lielākā daļa, taču tiem trūka kadru un infrastruktūras, lai ātri nostiprinātu savu varu. 23. augustā nacionālisti noslēdza vienošanos ar japāņu armiju un tiem padotajiem vasaļu režīmiem, paredzot, ka japāņi uzturēs kārtību okupētajos rajonos, un cīnīsies pret komunistiem. Nākamajos mēnešos japāņi apkaroja komunistus vairākās provincēs. Šī vienošanās ar ienaidnieku iedragāja nacionālistu reputāciju. To izmantoja komunistu propaganda. Japāņi joprojām cenzēja Nankinas un Šanhajas laikrakstus, iestādēs turpināja strādāt viņu līdzskrējēji. Lai arī septembra beigās valdība beidzot pieņēma noteikumus, nedaudz ierobežojot japāņu kolaboracionistu tiesības, un sākot arestus, nenotika sistemātiska tīrīšana. 28. augustā valdība pasludināja par nelikumīgām japāņu piešķirtās īpašumtiesības, iesākot plašu īpašumu, banku, rūpnīcu un noliktavu pārņemšanas kampaņu, ko parasti īstenoja armija, taču tā arī deva labu iespēju īpašumu izlaupīšanai un melnajam tirgum. Nacionālistu valdība nespēja atjaunot rūpnīcu darbību, apmierināt strādājošo prasības, novērst inflāciju. 1945. gada rudenī un ziemā nacionālisti no japāņiem atbrīvotajos rajonos bieži uzvedās kā iekarotāji un laupītāji, ātri izraisot pilsētnieku neapmierinātību ar nekompetento un korumpēto administrāciju.
Pils iela (Lielvārde)
Ielu savienojumi
Pils iela ir savienota ar šādām ielām:
Vārkavieši
Vārkavieši var būt:
Aleksandrs Kuzņecovs
Šaha kompozīcija
Kopš 1929. gada sastādījis vispirms šaha uzdevumus, vēlāk pievērsies etīdēm. Savu pirmo etīdi publicējis 1930. gadā Ļeņingradas laikrakstā "Krasnaja Gazeta". Publicējis vairāk nekā 300 etīdes un 130 dažādu žanru uzdevumus. Desmit PSRS individuālo čempionātu (1947—1971) un daudzu sastādīšanas konkursu dalībnieks, ieguvis 15 pirmās godalgas, tai skaitā kopā ar F. Bondarenko zelta medaļu 1964. gada olimpiādei veltītā konkursā. 1962. gadā Kuzņecovs izpildīja PSRS sporta meistara normu. No 1966. gada starptautiskais tiesnesis un no 1973. gada starptautiskais meistars šaha kompozīcijā.
Henna Jūhansone
Henna Katarīna Jūhansone (sv; dzimusi ) ir zviedru brīvā stila cīkstone, 2012. gada un 2016. gada vasaras olimpisko spēļu dalībniece, Eiropas čempione, Pasaules un Eiropas čempionātu medaļniece.
Vilhelms Šreiners
Dzīvesgājums
Miris 1936. gada 15. jūnijā.
Skaidrības jūra
Nosaukumu “Skaidrības jūra” izdomāja itāļu astronoms Džovanni Batista Ričoli (Giovanni Battista Riccioli), pirmoreiz to publicējot 1651. gadā darbā Almagestum Novum. 1935. gadā to apstiprināja Starptautiskā Astronomijas savienība.
Skaidrības jūras austrumu malā atrodas Poseidonija krāteris. Nedaudz uz dienvidiem no tā Lemonjē krāteris. Jūras vidū atrodas Besela krāteris, kuru šķērso labi redzama gaiša svītra, iespējams izveidojusies no Tiho krātera izsistā materiāla.
Dienvidsudānas pilsoņu karš
Dienvidsudānas pilsoņu karš ir konflikts Dienvidsudānā starp Dienvidsudānas valdību un opozīciju. Tas sākās, kad 2013. gada 14. decembrī, kad prezidents Salva Kīrs Majardits apsūdzēja viceprezidentu Rīku Maharu un desmit citas personas apvērsuma mēģinājumā. Mahars noliedza apsūdzību un pameta valsti, lai dibinātu opozīcijas partiju. Sadursmes starp valdības spēkiem un opozīciju pārvērtās pilsoņu karā. Tiek uzskatīts, ka kopš kara sākuma ir gājuši bojā līdz pat 300 000 cilvēku.
Cha Cha Real Smooth
Filma stāsta par 22 gadus vecu koledžas absolventu, kurš uzsāk pelnīt naudu kā ballīšu vadītājs un sadraudzējas ar 32 gadus veco sievieti un viņas meitu, kurai ir autisms.
Klūgu vīrs
Policists Nīls Houijs (Vudvards) izmeklē jaunas meitenes pazušanu uz izolētas Hebridu salas. Salas iedzīvotāji, kuri ir atmetuši kristietību un piekopj ķeltu pagānismu, noliedz, ka meitene ir jebkad pastāvējusi.
Kiklādu salas
Kiklādu salas (el) ir Grieķijas salu arhipelāgs Egejas jūras dienvidu daļā. To veido vairāk nekā 200 salas, kas izvietotas vairākās salu virknēs virzienā no ziemeļrietumiem uz dienvidaustrumiem. Salu kopējā platība ir gandrīz 2,6 tūkstoši km². Lielākā Kiklādu sala ir Naksa (428 km²). Salās plaši attīstīts tūrisms. Kiklādu vārdā ir nosaukta makula uz Jupitera pavadoņa Eiropas.
Gaigala
Sistemātika
Gaigalai ir 2 pasugas:
Jūrmalas vēsture
Senākās ziņas
1219. gada vasarā Sēlijas bīskaps Bernhards no Lipes grasījās savu rezidenci no Sēlpils pils pārcelt uz Mežotni, taču zemgaļu uzbrukuma dēļ tas neizdevās, un Lielupes labajā krastā iepretī tagadējai Jūrmalai tika uzcelta Babītes pils (tagadējā Bražciema tuvumā), no kuras bīskaps pārvaldīja visu Lielupes lejteci.
Kosts Gavrs
Konstantins Gavrs (gr, dzimis ), pazīstams kā Kosts Gavrs (fr), ir Grieķijā dzimis franču kinorežisors, scenārists un producents.
Pēteris Kundziņš
Pēteris Kundziņš (1886—1958) bija latviešu gleznotājs, scenogrāfs un pedagogs. Glezniecībā pievērsies galvenokārt ainavas žanram, kur galveno emocionālo akcentu lika uz mākoņu tēlojumu.
Ventspils vēsture
Ventspils vēsture aptver laika periodu no Ventspils dibināšanas Ventas grīvā līdz mūsdienām.
Galileo 13
Pavadonim dots arī nosaukums Daniele par godu bērnu konkursa uzvarētājai Lietuvā Danielei Gedminaitei (Danielė Gedminaitė).
Jānis Bickis
Dzīvesgājums
1990. gadā, atzīmējot Priekuļu Lauksaimniecības vidusskolas 80. gadu jubileju, pie skolas sienas atklāts piemiņas bareljefs, kuru veidojis tēlnieks A. Vārpa.
Māra Grīva
2009. gada Eiropas U-23 čempionātā viņa izcīnīja 17. vietu tāllēkšanā ar rezultātu 6,14 m. 2009. gada Universiādē M. Grīva ieņēma 14. vietu trīsoļlēkšanā (12,43 m) un 19. vietu tāllēkšanā (5,83 m).
Gana (mūzikas albums)
Albums ir iekļauts Ulda Rudaka veidotajā nozīmīgāko Latvijas rokmūzikas un popmūzikas albumu sarakstā raidījumā Zibens pa dibenu.
Antianginālie līdzekļi
Nitrāti
Nitrāti ir venozie vazodilatatori (vēnu paplašinātāji), tādējādi tie samazina sirds priekšslodzi. Darbības mehānisms: Nitrātu vazodilatējošā iedarbība ir izteiktāka endotēlija disfunkcijas – aterosklerozes, diabēta un hiperholesterinēmijas gadījumos, kad endogēnā NO ražošana ir samazināta. Ātras un īslaicīgas darbības: gliceriltrinitrāts (nitroglicerīns). Ilgstošas darbības: izosorbīda mononitrāts (ISMN) un izosorbīda dinitrāts (ISDN). Nitrātus lietojot ilgstoši, novēro tolerances veidošanos, t.i. efektivitātes zudumu, neskatoties uz nemainīgu devu un lietošanas biežumu. Šī problēma pazūd pēc 24 stundu zāļu lietošanas pārtraukuma. Biežākās blakusparādības: reibonis, paātrināta sirdsdarbība, pazemināts asinsspiediens.
Horsa
Iedzīvotāji
Pēc 2011. gada tautskaites datiem Horsā bija 321 iedzīvotājs, pārsvarā etniskie armēņi.
Antonēns Arto
Antonēns Marī Žozefs Pols Arto (fr, dzimis, miris ) bija franču rakstnieks, dzejnieks, teātra režisors un aktieris. Arto tiek uzskatīts par nozīmīgu figūru Eiropas avangarda žanrā. Ieviesis un attīstījis "nežēlības teātra" konceptu.
Olesno
No 1396. līdz 1532. gadam - hercogistes centrs. 18. gadsimtā Austrijas mantojuma kara rezultātā pilsēta iekļāvās Prūsijā. Pēc Pirmā pasaules kara 1921. gada Augšsilēzijas referendumā 68.1 % iedzīvotāju nobalsoja par palikšanu Vācijas sastāvā, nevis pievienošanos jaunajai Polijas valstij. Līdz 1945. gadam tā ietilpa Vācijā, bet, pamatojoties uz Potsdamas konferences lēmumiem, tika piešķirta Polijai.
Kišiņevas "Zimbru"
Kišiņevas "Zimbru" ir Moldovas futbola klubs no Kišiņevas, kurš spēlē Moldovas Superlīgā, kas ir valsts augstākā līga. Klubs dibināts 1947. gadā.
Gundega Grīva
2008. gadā viņa izcīnīja uzvaru Latvijas čempionātā šķēpa mešanā A vecuma grupā, 2009. gada Latvijas čempionātā junioriem izcīnīja sudraba medaļu šķēpa mešanā. 2011. gada Eiropas U-23 čempionātā viņa izcīnīja 17. vietu šķēpa mešanā ar 49,38 m. 2011. gada Universiādē viņa izcīnīja 11. vietu (48,06 m), pēc diviem gadiem ar 53,17 m ierindojās 4. vietā.
Lielie Dreizi
Ģeogrāfija
Lielajos Dreizos atrodas Jupatovkas iela, kura savu sākumu rod vēl Rēzeknes pilsētas teritorijā un turpina turpat iesākto namu numerāciju.
Latvijas Televīzijas muzejs
Vēsture
Muzeja pirmā vadītāja bija ilggadīgā LTV Mūzikas redakcijas galvenā režisore Aina Zariņa (1931-2016), kas Latvijas Televīzijā strādāja no 1955. gada. Muzeju viņa vadīja no 1998. līdz 2014. gadam. Ekskursijas muzejā vadīja Skaidrīte Jurjeva, Ruta Kviese, Dagnija Keturka un Selga Bedrīte. Muzeja mākslinieks bija Zigfrīds Antons. Muzeja fondu pārzine bija Ruta Kviese, ar muzeja rīkotajiem projektiem strādāja Skaidrīte Jurjeva.
No 2002. gada tika vākti materiāli grāmatai par LTV vēsturi, kas izdota 2004. gadā ar nosaukumu "Cilvēki TV viļņos 50-54”. Grāmatas sastādītāja ir Mārīte Balode, redaktore — Inta Čaklā.
2021. gada Vuelta a España
Pirmssacensību favorīti
Par galveno favorītu tika uzskatīts iepriekšējo divu gadu uzvarētājs Primožs Rogličs ('), kam sekoja 2021. gada Giro d'Italia kopvērtējuma uzvarētājs Egans Bernals ('). Bernala komandas biedrs un iepriekšējā gada otrās vietas ieguvējs Ričards Karapass (') līdz ar komandas biedru Ādamu Jeitsu tika uzskatīts par nākamajiem pretendentiem, līdz ar Mikelu Landu (') un uz 2020. gada pjedestāla finišējušo Hjū Kārtiju (). Pie tālākiem pretendentiem tika nosaukti ' duets Migels Anhels Lopess un Enriks Mass, Aleksandrs Vlasovs (') un Pavels Sivakovs ().
Sekstants
Regulēšana
Ja sekstants ir ilgi nelietots, to vispirms jāpārbauda un, ja vajadzīgs, jānoregulē. Tāpat tas jādara, ja sekstants dabūjis kādu triecienu vai novērojumos mana kādas novirzes. Regulēšanu veic noteiktā kārtībā.
Spīdekļa pusdiametrs
Saulei un Mēnesim tiek mērīts vai nu apakšējās vai augšējās malas augstums, bet jūrniecības astronomiskajā gadagrāmatā koordinātas ir dotas šo spīdekļu centriem. Tātad izmērītajam malas augstumam vai nu jāpieskaita vai jāatņem pusdiametrs (rādiuss). Šo lielumu Mēnesim un Saulei atrod no jūrniecības astronomiskās gadagrāmatas ikdienas tabulām. Saulei pusdiametrs mainās lēnāk nekā Mēnesim.
Nezāles
Nezāles pēc izcelsmes ir:
Nezāles var iedalīt sakņu un sēklu nezālēs, daudzgadīgās un viengadīgās nezālēs, pēc sistemātiskās piederības — paparžaugos, viendīgļlapjos, divdīgļlapjos utt. Katrai no šīm grupām var tikt pielietotas specifiskas augu aizsardzības metodes.
Sadguru
Džagī Vāsudevs (hindu: जग्गी वासुदेव) (dzimis 1957. gada 5. septembrī), bieži dēvē vienkārši par Sadguru (angļu: Sadhguru), ir indiešu jogs, mistiķis un autors. Viņš nodibināja Išas fondu, bezpeļņas organizāciju, kas māca jogas programmas ASV, Anglijā, Libānā, Singapūrā un Austrālijā, ieskaitot Indiju, un ir iesaistītsa sociālajās iniciatīvās, izglītībā un vides iniciatīvās. Viņa grāmatas ir parādījušās “The New York Times” labāko bestselleru sarakstā vairākās kategorijās, piemēram, “Veselība”, “Reliģija, garīgums un ticība” un “Padomi, iespējas un dažādi”. Džagī Vāsudevs ir sniedzis runas tādās vietās, kā ANO galvenajā mītnē, Pasaules Ekonomikas forumā, kā arī izglītības iestādēs un tehnoloģiju uzņēmumos. Indijas valdība 2017. gadā piešķīra Padma Vibhūšana civilo apbalvojumu, atzīstot viņa ieguldījumu garīgajā jomā.
Nukleotīdi
Viens no nozīmīgākajiem nukleotīdiem ir adenozīntrifosforskābe (ATF).
Galileo 14
Pavadonim dots arī nosaukums Alizee par godu bērnu konkursa uzvarētājai Luksemburgā Alizei Šrēderei (Alizée Schreoder).
Vidējais ērglis
Izskats
Vidējā ērgļa jaunajiem putniem vienīgajiem no visas vidējo ērgļu ģints uz spārniem ir balti raibumi, kas veido škērsjoslu pāri sāprniem. Putnam pieaugot, raibumi kļūst bālāki, līdz izzūd. Apspalvojums pieaugušajiem putniem uz galvas, ķermeņa un spārniem ir tumši brūns, lidspalvas spārnu virspusē nedaudz gaišākas. Galva ir proporcionāli maza, salīdzinot ar citām ērgļu sugām. Acis tumši brūnas. Uz muguras pie astes pamatnes balta V veida zīme.
Tims Bērtons
Līzas Marijas posms
Ar filmu "Edvards Šķērrocis" tika uzsākta ilgstoša sadarbība ar Džoniju Depu. Filmas uzņemšanas gaitā Bērtons vēl vairāk satuvinājās ar savu jaunības dienu elku Vinsentu Praisu, ar kuru viņš iepazinās animācijas filmas "Vinsents" ieskaņošanas laikā. Šīs draudzības rezultāts bija dokumentālās filmas uzņemšana "Sarunas ar Vinsentu". Filma netika pabeigta dēļ aktiera nāves.
1995. gadā tika izdots amerikāņu kinokritiķa Marka Solsberija pirmais izlaidums izlasei "Bērtons par Bērtonu" — Bērtona fanu rokasgrāmata, kas jau ir vairākas reizes papildināta un pārizdota. Priekšvārdu grāmatai sarakstījis režisora draugs Džonijs Deps.
Helēnas Bonemas Kārteres posms
2006. gadā Tims Bērtons iemēģināja sevi kā mūzikas klipu režisors, uzņemot grupas The Killers videoklipu dziesmai Bones.
Jelpina
Jelpina (hy, ) ir ciems Armēnijas Vajocdzoras marzē. Atrodas Jelpinas upes krastā reģiona ziemeļrietumu daļā netālu no Ararata marzes robežas. Attālums līdz reģiona galvaspilsētai Jehegnadzorai ir 20 kilometri.
Krista Makolife
Krista Makolife (en; dzimusi Bostonā, mirusi ) bija amerikāņu skolotāja un astronaute, kura bija viena no septiņiem grupas biedriem, kas gāja bojā Challenger katastrofā īsi pēc starta. 1985. gadā vairāk kā no 11000 pretendentiem viņa tika izvēlēta, lai piedalītos NASA Teacher in Space Project, un būtu pirmā skolotāja, kas bijusi kosmosā. Diemžēl 1986. gada 28. janvārī kosmosa kuģis eksplodēja 73 sekundes pēc starta.
Ceplīši (Lendžu pagasts)
Ceplīši, arī Cepleiši, ir ciems Rēzeknes novada Lendžu pagastā. Atrodas pagasta rietumu daļā 4 km no pagasta centra Lendžiem, 13 km no novada centra Rēzeknes un 250 km no Rīgas.
Igaunijas Konservatīvā Tautas partija
Igaunijas Konservatīvā Tautas partija ir nacionālistu politiskā partija Igaunijā. Tās vadītājs kopš 2020. gada jūlija ir Martins Helme.
Kandavas vēsture
Latvijas Republikas sastāvā
Neilgi pēc neatkarības pasludināšanas Brīvības cīņu laikā no 1918. gada 31. decembra līdz 1919. gada 14. martam Kandavu bija ieņēmuši lielinieki, tad landesvērs, līdz jūnijam tā formāli atradās Niedras valdības rokās, kam pretojās J.Gricmaņa vadītie partizāni. 1920. gadā pilsētā bija tikai 1045 iedzīvotāji, 1930. gadā 1628 iedzīvotāji. Pilsētā darbojās pašvaldība, pasta kantoris, telefona centrāle, miertiesa un divas pamatskolas. Otrā pasaules kara laikā 1940. gadā Kandava nokļuva PSRS, 1941. gadā nacistiskās Vācijas, 1945. gadā no jauna PSRS varas iestāžu pārvaldībā.
Rahila Eidelsone
Biogrāfija
Astoņkārtēja Baltkrievijas sieviešu šaha čempionāta uzvarētāja (1985, 1989, 1993, 1995, 1997, 1998, 2003, 2004).
Zemgales artilērijas pulks
Vēsture
1920. gada 21. janvārī tika uzsākta XI un XII divizionu formēšana, tādējādi, nobeidzot pulka formēšanu, tajā atradās X, XI un XII divizioni.
1924. gada 18. oktobrī Zemgales pilsētu un apriņķu pašvaldības pulkam uzdāvināja sudraba taures.
Zeltgalvītis
Barība
Zeltgalvītis barojas ar nelieliem kukaiņiem, to kāpuriem un zirnekļiem, kurus meklē koku mizas rievās un uz lapām. Ziemas laikā ar sēklām un kukaiņiem uz zemes.
Lizgdošana
Ligzdošanas sezona ilgst no marta beigām līdz augustam. Ligzda gandrīz apaļa ar šauru ieeju augšpusē, atgādinot šūpuļtīklu, atrodas skujkoku ārējos zaros līdz 15 m augstumā no zemes. To būvē pāris kopīgi, bet lielāko darbu paveic tēviņš. Ligzdas būvēšana ilgst apmēram 3 nedēļas. Tā veidota trīs kārtās. Ārējā kārta būvēta no sūnām un ķērpjiem, kas saausti kopā ar zirnekļu tīkla pavedieniem. Vidējā kārta veidota no mīkstām sūnām, bet no iekšpuses ligzda izklāta ar spalvām un matiem.
Ziemeļu karagājiens
Karagājiena sākums
1926. gada vasarā komunisti Šanhajā aktīvi gatavoja streikus un sacelšanos. Oktobrī sākto sacelšanos apspieda un vairākus simtus aktīvistu sodīja ar nāvi, nocērtot galvu. 1927. gada pavasarī Šanhajā aktivizējās komunisti Džou Eņlaja vadībā. 1927. gada 18. februārī, tuvojoties nacionālistu armijai, pilsētas strādnieki sāka plašu streiku. Komunisti gatavoja jaunu bruņotu sacelšanos, kuras militārā vadība bija uzticēta Džou Eņlajam. 21. martā 800 000 strādnieku izveidoja bruņotas vienības un pēc sīvām cīņām pārņēma varu pilsētā. Viņi vēlējās izveidot valdību kopā ar Gomiņdana kreiso spārnu. Pilsētā ienākošo nacionālistu armiju sveica pusmiljons cilvēku. Aizvien plašāk izvērsās revolucionārais terors pret iepriekšējā režīma atbalstītājiem.
Komunistu panākumi drīz izraisīja Čana Kaiši pretreakciju. 1927. gada 23. martā Nacionālisti ieņēma svarīgo Naņdzjinas pilsētu, un tālākais uzbrukums uz laiku apstājās. Čans Kaiši jutās pietiekoši spēcīgs, lai no 12. līdz 14. aprīlim pavēlētu veikt komunistu arestus un slaktiņu Šanhajā, izbeidzot politisko aliansi ar tiem. Slaktiņu nosodīja Gomiņdana kreisais spārns, kas bija bāzēts Uhaņā.
Ukrainas bruņotie spēki
Vadība
Ukrainas Aizsardzības ministrija, kuras pakļautībā atrodas UBS, piedalās valsts politikas realizācijā militārās celtniecības un aizsardzības jomās, kā arī koordinē valsts un pašvaldību orgānu darbību valsts aizsardzības sagatavošanas darbos. Ministrijai ir jāanalizē militāri politiskā situācija, jānosaka Ukrainas nacionālās drošības un militāru draudu līmeni, jānodrošina bruņoto spēku funkcionēšanu un to gatavību izpildīt tiem uzticētās funkcijas un uzdevumus. Ukrainas Aizsardzības ministriju vada Ukrainas Aizsardzības ministrs.
Robežgrāvis (Mēmeles pieteka)
Robežgrāvis ir Mēmeles kreisā krasta pieteka Bauskas novada Brunavas pagastā.
Lincoln Red Imps FC
Klubs ir dibināts 1976. gadā kā Lincoln Football Club. Tas tika nosaukts par godu Anglijas futbola klubam no Linkolnas pilsētas Lincoln City FC, kura iesauka ir the Imps (velnēni). No 2002. līdz 2007. gadam kluba nosaukums bija Newcastle FC. Vēlāk tas ieguva pašreizējo nosaukumu Lincoln Red Imps.
Dark (seriāls)
Seriāls ir par četrām ģimenēm vairākās paaudzēs un notikumiem, kas norisinās izdomātā Vācijas pilsētā Vindenā, pēc bērna pazušanas.
Inna Ivahinova
Inna Ivahinova (ru; dzimusi Ulanudē) ir Krievijas starptautiskā lielmeistare šahā (2012).
Linards Grantiņš
Konflikti
2015. gada jūlijā Grantiņš tika aizturēts, viņa aizstāvis Pāvels Rebenoks aicināja Ģenerālprokuratūru sākt kriminālprocesu, norādot, ka Drošības policijas darbinieki piemērojuši pārmērīgu spēku, kam neesot bijusi objektīva nepieciešamība, jo Grantiņš nepretojās. Tiesībsargs Juris Jansons sakarā ar šo lietu paziņoja, ka "savas kompetences ietvaros veiks darbības situācijas izzināšanai".
Zinātnes filozofija
Zinātnes filozofija ir filozofijas nozare, kas saistīta ar zinātnes pamatiem un metodēm. Nozares galvenie jautājumi attiecas uz to, kas ir kvalificējams kā zinātne, uz zinātnisko teoriju ticamību un zinātnes galīgo mērķi. Tā pārklājas ar ar metafiziku, ontoloģiju un epistemoloģiju, piemēram, kad tiek pētīta saistība starp zinātni un patiesību. Zinātnes filozofijā tiek pretnostatīti tādi jēdzieni kā zinātne un pseidozinātne, objektivitāte un subjektivitāte.
Braisa Dalasa Hauarda
Viņa uzsāka aktrises karjeru ar lomu sava tēva 1989. gada filmā Parenthood, taču nākamos dažus gadus viņa izpildīja vairākas mazas lomas. Aktrise kļuva pazīstama pēc filmēšanās 2007. gada filmā "Zirnekļcilvēks 3" un 2010. gada filmā "Aptumsums". Abas šīs filmas, kā arī 2009. gada filma "Terminators: Glābšana", ir starp visu laiku visvairāk nopelnījušām filmām kinoindustrijas vēsturē.
Patentbrīvais medikaments
Patentbrīvie medikamenti (zāles) ir oriģinālpreparātu ekvivalenti, kuru aktīvās vielas kvantitatīvais saturs un deva attiecīgās slimības ārstēšanai ir identiska oriģinālzālēm. Tos sauc arī par ģenēriskajiem medikamentiem vai vienkāršoti — ģenēriķiem ( — klase, grupa). Tātad oriģinālzālēm un patentbrīvajiem medikamentiem ir dažādi ražotāja nosaukumi, bet vienādi starptautiski nepatentētie nosaukumi (SNN). Ģenērisko medikamentu ražošanas tehnoloģija var atšķirties gan ar palīgvielām (piemēram, laktoze vai saharoze), gan aktīvās vielas formu (piemēram, aktīvā viela sāls formā kā tartrāts vai sukcināts). Tiem ir savs nosaukums un atbilstoši arī iepakojums
Finansiālais ieguvums
Kā pacientu, tā arī valsts ieguvums no patentbrīvajiem medikamentiem ir to zemākā cena. Tomēr, kā liecina 2015. gadā veiktais pētījums, tad daļa pacientu ģenēriķu samazināto cenu saista ar zemāku kvalitāti. Oriģinālzāles ir dārgākas, jo tām ir jāatpelna pētījumā ieguldītie finansiālie līdzekļi, turpretim ģenēriķiem nepieciešams vien bioekvivalences pētījums. Turklāt ieviešot tirgū patentbrīvos medikamentus, veidojas konkurence, kuras apstākļos oriģinālzāļu ražotājs ir spiests pazemināt cenu, lai nodrošinātu, ka arī viņu ražotais preparāts pārlieku augstās cenas dēļ netiktu aizmirsts. Tomēr dažkārt oriģinālpreparāta ražotājs var maksāt ģenērisko zāļu ražotājam par medikamenta laišanas tirgū aizturēšanu (pay-for-delay). Tādējādi pirmais gūst peļņu, no kuras daļu saņem patentbrīvā medikamenta ražotājs. Šādā veidā ieguvēji ir abi ražotāji.
Statistikas dati Latvijā
Latvijā 2014.gadā patentbrīvie medikamenti aizņēma ¾ no pārdoto zāļu apjoma, pie tam šis rādītājs bija diezgan stabils arī iepriekšējos gados. No kopējiem medikamentu izdevumiem 45% bija par ģenēriskajām zālēm, bet 55% — oriģinālpreparātiem.
Ošo
Biogrāfija
Kad viņam bija septiņi gadi, vectēvs no mātes puses nomira, braucot pie tuvākā ārsta. Tas atstāja lielu iespaidu uz viņa iekšējo pasauli, izraisot vēlmi atrast nemirstīgo cilvēkā. Viņš vēlāk teica: "Es iemācījos daudz tanī klusuma brīdī... Es sāku jaunus meklējumus, jaunu svētceļojumu." 21 gada vecumā Meistars ieguva apgaismību: "Daudzas dzīves es strādāju ar sevi, cīnoties, darot visu iespējamo — un nekas nenotika. Pati cenšanās bija šķērslis... Nav arī tā, ka kāds var sasniegt, nemeklējot. Meklēšana ir nepieciešama, bet pienāk brīdis, kad arī tā ir jāatmet... Un dienā, kad meklēšana apstājās... tas sāka notikt, pacēlās jauna enerģija... Tā nāca no... nenokurienes un no visurienes. Tā bija kokos, klintīs, debesīs, Saulē, gaisā, un es domāju, ka tas viss ir tik tālu.” 1953. gada 21. martā viņš beidza Saugāras Universitāti ar izcilību filozofijā. Džabalpūras Universitātē deviņus gadus strādāja par profesoru. Tajā pat laikā viņš ceļoja pa Indiju, lasot lekcijas, vadot diskursus un izaicinot reliģiskos līderus publiskās debatēs un sastopoties ar visdažādākajiem cilvēkiem. Viņš lasīja visu, kas varētu paplašināt viņa reliģisko skolu sapratni un mūsdienu cilvēku psiholoģiju.
Mistiskās rozes meditatīvā terapija
Ošo radītā „Mistiskās rozes” meditatīvā terapija ir vērsta uz dziļu pašattīrīšanos, atbrīvojot blokos iesprostoto enerģiju un šādi atkal apvienojot cilvēku vienotā veselumā. Tikai atbrīvojot sava neprāta, savas neapzināšanās vēsturi, cilvēks, var gūt iekšēja klusuma, meditācijas pieredzi.
Katru dienu, pēc raudāšanas posma beigām, dažas minūtes jāsēž pilnīgi nekustīgi, tad pārejot pie ļaušanās posma, kas ir tāds pats kā pēc smiešanās posma.
"Desmit baušļi"
Ošo nebija nekādu sistēmu un noteikumu piekritējs, tomēr atbildot uz kāda žurnālista jautājumu formulēja desmit baušļus:
Adams Enrike
Kanādas hokeja izlasē Enrike ir spēlējis 2019. gada Pasaules čempionātā.
Kārle Ojanens
Biogrāfija
Pārstāvējis Somijas komandu lielākajos komandu šaha turnīros:
Bādnauheima
Bādnauheima (de) ir pilsēta Vācijā, Hesenes federālajā zemē.
Pilsētā ir ap 31 000 iedzīvotāju, tā atrodas 35 km uz ziemeļiem no Frankfrurtes pie Mainas, Taunusa kalnu pakājē. Pilsēta ir slavens kūrorts ar sālsūdens avotiem, kas izsenis izmantoti sirds un nervu slimību ārstēšanai. Kūrorts īpaši uzplaucis 20. gadsimta sākumā.
Fernbahs
Fernbahs (fr) bija franču vingrotājs, startējis 1900. gada vasaras olimpiskajās spēlēs.
Detergents
Ķīmiskā detergentu klasifikācija
Izšķir anjonu un katjonu detergentus.
Dmitrijs Utkins
Biogrāfija
Utkins piedalījās Pirmajā un Otrajā Čečenijas karā.
2000. gadu sākumā viņš izšķīrās no sievas Jeļenas Ščerbiņinas.
2016. gada decembrī Dmitrijs Utkins tika pamanīts pieņemšanā Kremlī par godu Tēvzemes varoņu dienai. Vēlāk Krievijas prezidenta preses pārstāvis Dmitrijs Peskovs apstiprināja, ka Utkins banketu apmeklēja kā viens no uzaicinātajiem no Novgorodas apgabala, jo viņš ir "Vīrišķības ordeņa kavalieris". Tajā pašā laikā Peskovs nekomentēja par Utkina saistību ar Vāgnera grupu.
Sankcijas
Jaunzēlandes valdība Utkinam piemēroja sankcijas saistībā ar 2022. gada Krievijas iebrukumu Ukrainā, un Apvienotās Karalistes valdība sekoja šim solim.
2021. gada Milāna—Sanremo
Pēc tam, kad COVID-19 pandēmijas dēļ 2020. gada sacensības tika pārceltas uz rudeni, 2021. gadā sacensības atgriezās ierastajā laikā marta vidū ar tradicionālo maršrutu. 299 km garās sacensības Itālijas ziemeļos sākās Lombardijas galvaspilsētā Milānā. Distancē bija iekļauti vairāki kalni, pēdējais no tiem Podžo di Sanremo distances pēdējos 10 kilometros pirms līdzena finiša Via Roma ielā Sanremo, Ligūrijas reģionā Vidusjūras krastā.
Jūlijs Straume
Jūlijs Straume (1874–1970) bija latviešu tekstilmākslinieks un pedagogs.
Jans Kotrčs
Publicistika
1903.gadā Kotrčs pārcēlies uz Vīni un strādājis tur par žurnālu redaktoru. Starpkaru periodā izdevis Wiener Arbeiter-Schachzeitung, kas mūsdienās kļuvis par bibliogrāfisku retumu.
Jūlijs Straume
Dzīvesgājums
Miris 1970. gada 1. novembrī, apglabāts Rīgas 2. Meža kapos.
Nelineārs stāstījums
Nelineārs stāstījums ir literatūrā, kino un citur lietots stāstījuma veids, kur notikumi nav izklāstīti secīgi vai tādā veidā, lai stāstījumā būtu redzama tieša sakarība starp notikumiem. Piemēram, paralēlas un atšķirīgas sižetu līnijas, "ieniršana" tēlu domās vai sapņos. To bieži izmanto, lai atdarinātu cilvēka atmiņu struktūru, bet nelineāru stāstījumu mēdz izmantot arī citu iemeslu dēļ.
Literatūrā
Stāstījuma sākšana in medias res (no latīņu — 'darbības vidū') sākās jau senos laikos un tika uzskatīta par izplatītu veidu, kā iesākt eposus, piemēram, Homēra "Iliāda" (8.gs.p.m.ē.). Tehnikas, kurā lielāko daļu stāstu parāda caur analepsēm jeb atsaucēm uz pagātni, pirmssākumi ir indiešu eposā "Mahābhārata" (c. 5.gs.p.m.ē). Vairākas viduslaiku "Tūkstoš un vienas nakts pasakas", piemēram,"Sinbads Jūrasbraucējs", "Misiņa pilsēta" un "Trīs Āboli" izmanto nelineāru stāstījumu, ko iedvesmoja indiešu pasakas, kā, piemēram, Pančatantra.
Regīna Teisla-Pokorna
Biogrāfija
2009. gadā uzvarējusi Slovākijas sieviešu šaha čempionātā. Daudzu starptautisko šaha turnīru laureāte, tajā skaitā četras reizes uzvarējusi turnīrā Rijekā (2001, 2002, 2005, 2009), bijusi pirmā turnīrā Krkā (Horvātija) (2004), Džakartā (2007) un Vrbņikā (2008). 2008. gadā bijusi otrā starptautiskajos šaha turnīros Džakartā un Sombathejā.
Alfrēds Čalks
Čalks 1900. gada vasaras olimpiskajās spēlēs startēja Lielbritānijas futbola komandas Upton Park F.C. sastāvā. Olimpiskajās spēlēs komanda pārspēja Francijas komandu Club Français ar rezultātu 4 – 0. Spēlē viņš bija pussargs. Lielbritānijas komanda olimpiskajās spēlēs izcīnīja zelta medaļu.
Atskurbtuve
Latvijā
Latvijas Republikā līdz 2013. g. termini "atskurbtuve" un "atskurbšanas pakalpojums" nebija ierakstīti normatīvajos aktos. Uz to laiku, saskaņā ar 2011. gadā veikto pētījumu, 5% alkoholu lietojošo iedzīvotāju 15—64 gadu vecumā izdzēra 41% no visa valstī gada laikā patērētā alkohola apjoma. Vides aizsardzības un reģionālās attīstības ministrija savā ziņojumā par atskurbtuvju izveidošanu norādīja uz sekām, ja problēma netiks risināta: saglabāsies augsts alkohola reibumā un citu apreibinošu vielu ietekmē aizturēto un policijas struktūrvienību telpās nogādāto personu mirstības risks; agresīva persona alkohola reibumā sabiedriskā vietā var radīt sabiedriskās kārtības un drošības apdraudējuma riskus; ja persona ir bezpalīdzības stāvoklī alkohola reibumā sabiedriskā vietā — saglabājas augsts risks kļūt par noziedzīga nodarījuma upuri, kā arī šo personu mirstības risks; iespējams, pieaugs vardarbība ģimenē.
Princese Estella
Biogrāfija
Pirmo reizi atklāti sabiedrībai princese Estella parādījās 2012. gada 30. aprīlī Stokholmas pilī karaļa Kārļa XVI Gustava 66. dzimšanas dienu svinību laikā.
Pūķis (nozīmju atdalīšana)
Pūķis var būt:
Pauls Butkēvičs
Pēc Rīgas 11. vidusskolas beigšanas 1959.gadā mācījies Rīgas Politehniskajā institūtā un uzsācis darbu VEF rūpnīcā par automātisko tālruņu sakaru regulētāju. Paralēli mācībām un darbam Pauls Butkēvičs darbojies Roberta Ligera Rīgas pantomīmas teātrī (1957-1959), vēlāk (1959-1961) darbojies Dailes teātra eksperimentālajā teātra 3.studijā, kurā bija apvienojušies vairāki Teātra fakultātē neiekļuvušie jaunieši - Juris Strenga, Leons Krivāns, Ilze un Uldis Vazdiki. Mācījies Rīgas 1. tehniskajā skolā (1963). Studējis Latvijas Universitātes Juridiskajā, kā arī Vēstures un filozofijas fakultātēs; studējis arī Latvijas Valsts konservatorijas Kordiriģentu nodaļā (1964-1966).
Filmēties sācis 1963. gadā - pirmā loma - televīzijas filmā "Nedziedātā dziesma" (1963, Telefilma-Rīga). Pirmā galvenā loma 1965. gadā Adas Neretnieces kinofilmā "Hipokrāta zvērests", atveidojot Imantu Veidi. Uzņēmies Rolanda Kalniņa kinofilmās "Akmens un šķembas" (1966) un "Elpojiet dziļi" (1967). Ar filmā "Elpojiet dziļi" atveidoto Ralfa lomu guva ievērību; daudzas no filmā dzirdamajām dziesmām Paula Butkēviča izpildījumā latviešu kultūrā ir tapušas par mākslinieciski vēsturisko vērtību. Butkēvičs atveidojis lomas tādās filmās kā "Rallijs" (1978), "Nepabeigtās vakariņas" (1979), "Ilgais ceļš kāpās" (TV seriāls, 1981), "Mirāža" (1983), "Aija" (1987), Daudzas lomas tēlojis arī Krievijā uzņemtajās filmās, tai skaitā arī nelielu lomu seriālā "Septiņpadsmit pavasara mirkļi". 1990. gadā kļuvis par Krievijas PFSR Nopelniem bagāto skatuves mākslinieku.
Seržinjo Dests
Seržinjo Džanni Dests (nl, dzimis ) ir ASV futbolists, spēlē aizsarga pozīcijā, ASV futbola izlases dalībnieks. Kopš 2022. gada Dests pārstāv Itālijas A sērijas komandu AC Milan, kas viņu īrē no FC Barcelona.
Sasniegumi
Barcelona
Džeidons Sančo
Sasniegumi
Borussia Dortmund
Ansu Fati
Sasniegumi
Spānijas izlase
Iļģi
Vēsture
Grupa "Iļģi" dibināta 1981. gada 21. aprīlī, tā uzskatāma par postfolkloras aizsācēju Latvijā. Sākotnēji darbojušies kā folkloras grupa, kas izpilda tradicionālo tautas mūziku, ar laiku "Iļģi" pievēršas tās brīvākai interpretācijai, tā kļūstot par postfolkloras grupu. Viņu agrīnie ieraksti apkopoti dubultdisku izdevuma "Agrie gadi" pirmajā diskā. Pirmais albums "Rāmi, rāmi" jau uzrāda "Iļģu" radošo meklējumu ceļu, tajā apkopotas pārsvarā meditatīvas, lēnas dziesmas, kurās līdzās folkloras materiāliem izpaužas arī grupas dalībnieku improvizācijas spējas. Līdzīgā stilā veidots arī albums "Riti riti".
Piecas reizes Iļģi ir saņēmuši balvu par Latvijas Mūzikas ierakstu gada labākais mūsdienu tautas mūzikas albumu.
Robežkalibrs
Robežkalibra tapa
Liela diametra (virs 250 mm) urbumus kontrolē arī ar pastāvīgu izmēru iekšmēriem.
Robežkalibra skava
Ir regulējamas skavas ar ieliekamiem mērtaustiem, kurus pēc nodiluma var nomainīt. Šādu skavu precizitāte ir zemāka, tāpēc tās lieto IT8 un zemākas kvalitātes izstrādājumu kontrolei.
Andona
Andona (ko) ir pilsēta Dienvidkorejā, Kjonsanpukto provinces galvaspilsēta. Tā ir lielākā pilsēta provinces ziemeļu daļā. Pilsēta atrodas Nakdongas upes krastā. Tā ir pazīstama kā "Korejas garīgās kultūras galvaspilsēta".
Baltezera baznīca
Ādažu draudze
Šobrīd draudzes sastāvā ir gandrīz 400 locekļu.
Clusterpoint
Clusterpoint ir 2006. gadā Latvijā izveidots IT uzņēmums, kas sniedz datubāzu uzturēšanas un vadības mākoņpakalpojumus (DBaaS) programmētājiem un uzņēmumiem visā pasaulē. Clusterpoint ir izveidojis divus serveru klasterus, viens no tiem atrodas Eiropā, otrs 2015. gadā tika atklāts Dallasā, ASV. Uzņēmums bāzēts Rīgā un Londonā, tajā strādā vairāk nekā 30 darbinieku.
Dzīves grāmata (filma)
"Dzīves grāmata" (en) ir 2014. gada ASV 3D datoranimācijas filma kuras režisors ir Horhe Gutīrress. Oriģinālvalodā lomas ieskaņojuši: Diego Luna, Zoja Saldana, Čenings Teitums, Kristīna Eplgeita, Ice Cube, Rons Perlmans un citi aktieri.
Bagars
Griezējrefūlers
2020. gadā pasaules jaudīgākais griezējrefūlers bija uzņēmuma DEME Spartacus, kuram bija paredzēts uzsākt darbu 2019. gadā.
Dibena izlīdzinātājs
Šīm mašīnām darbarīks ir stienis vai lāpsta, kuru velk pa ūdenstilpes dibenu aiz jebkura piemērota kuģa vai laivas. Efekts ir līdzīgs buldozera efektam uz sauszemes. 1844. gadā pēc Brunela projekta uzbūvētais tvaika bagars Bertha ir šī tipa bagars. Kuģis ir vecākais darba kārtībā esošais tvaikonis Apvienotajā Karalistē un tas pārvietojas ar tvaika dzinēja palīdzību, ievelkot krastā nostiprinātu ķēdi.
Startu ezers
Raksturojums
Startu ezers ir 13,2 hektārus liels aizaugošs ezers. Tā dibens ir dūņains, krasti austrumos un dienvidos ir lēzeni, bet ziemeļos un rietumos — zemi. Ezerā ietek beznosaukuma strauts no Austriņu ezera, bet no tā iztek grāvis uz Lizīti.
Bagars
Materiālu transportēšana un likvidēšana
Daudzos projektos suspensijas atūdeņošana tiek veikta lielās sauszemes nostādināšanas bedrēs. Tomēr šāda prakse kļūst aizvien mazāk un mazāk populāra, turpinot attīstīties mehāniskajām atūdeņošanas tehnoloģijām.